
Értesítjük a lakosságot, hogy Kisunyom Község Önkormányzata Képviselő-testületének, a szociális és gyermekvédelmi ellátásokról szóló 7/2025. (IV.29.) számú önkormányzati rendelet rendelkezései alapján
évente egy alkalommal iskolakezdési támogatás nyújtható
a Kisunyom településen lakóhellyel rendelkező,
tanulói jogviszonnyal rendelkező gyermekek, illetve fiatalok kérelmezői részére.

A támogatás az alapfokú oktatásban részt vevő, a 16. életévüket még be nem töltött tanulók, valamint a középfokú és felsőfokú oktatásban tanuló, a 23. életévüket még be nem töltött személyek részére igényelhető.
A kérelem benyújtásának ideje: 2026 augusztus 1. napjától szeptember 30. napjáig.
A kérelemnyomtatványt igényelni a Jáki Közös Önkormányzati Hivatalban (9798 Ják, Kossuth Lajos u. 14.) és Balogunyom Község Önkormányzatán (9771 Balogunyom, Táncsics M. u. 2.) van lehetőség vagy Kisunyom Község Önkormányzatának honlapjáról is letölthető.

A támogatás gyermekenként, tanulókként évente egy alkalommal adható támogatás, melynek
összege 35.000.-Ft.

A támogatás célja, hogy hozzájáruljon a bölcsődei, óvodai és iskolai nevelés-oktatás megkezdésével, illetve a tanévkezdéssel járó szülői kiadások enyhítéséhez.
A támogatás megállapításának feltétele, hogy a kérelmező családjában 
az egy főre jutó havi jövedelem ne haladja meg az önkormányzati rendeletben meghatározott 
szociális vetítési alap összegének 650%-át (185.250.-Ft/fő).

A támogatás iránti kérelem benyújtásakor a kérelmező köteles a jogosultság megállapításához szükséges jövedelemigazolásokat a kérelemnyomtatványhoz mellékelni. A jövedelmi viszonyok igazolása az önkormányzati rendeletben meghatározott feltételek szerint történik.
A jövedelemigazoláson túl a kérelemhez csatolni kell a bölcsődei, óvodai vagy iskolalátogatási igazolást, iskolás korú gyermek esetén a diákigazolvány fénymásolatát (megfelelő érvényességű matricával ellátott), annak hiányában iskolalátogatási igazolást.

Felhívjuk a kérelmezők figyelmét, hogy a támogatási kérelem elbírálására
kizárólag a hiánytalanul kitöltött kérelemnyomtatvány,
továbbá a jogosultság igazolásához szükséges valamennyi dokumentum és jövedelemigazolás benyújtását követően kerülhet sor.


Kisunyom, 2026. július 17.
Szita Tímea sk.
polgármester

